**MAGYAR LOVASSPORT SZÖVETSÉG**

**Lovastorna Szakbizottsága**

MEGHÍVÓ SZAKÁGI TISZTÚJÍTÓ KÖZGYŰLÉSRE

A MLSZ Lovastorna Szakbizottsága értesíti a szakágban tevékenykedő sportszervezeteket, versenyzőket, edzőket, bírókat, szülőket, támogatókat, hogy a Szakbizottság Éves Közgyűlést tart. **A közgyűlés minden érdeklődő számára nyitott.**

# Időpontja: 2024. február 3. (szombat) 09 óra

**Helyszín: Nemzeti Lovarda 1087 Budapest Kerepesi út 7.**

A Közgyűlés abban az esetben határozatképes, ha a szavazásra jogosultaknak több mint a fele jelen van.

 Amennyiben a Közgyűlés nem határozatképes, a **megismételt közgyűlésre** azonos napirenddel **2024. február 3. (szombat) 10 órakor a Nemzeti Lovarda 1087 Budapest Kerepesi út 7.** helyszínen kerül sor. Az ismételten összehívott közgyűlés **az eredeti napirendre felvett kérdésekben**, a szavazásra jogosultak 5 %-nak jelenléte esetén határozatképes.

**Szavazásra jogosultak** azon sportszervezetek képviselői, akik megfelelnek a 2004. évi I. törvény sportról szóló szabályozásainak és amelyek a Magyar Lovas Szövetség felé tagdíjukat 2021. évben befizették és a Szakág versenyén, az év során versenyzőt indítottak.

A közgyűlésen a szavazásra jogosult tagszervezetet **törvényes képviselője**, annak akadályoztatása esetén a törvényes képviselő által meghatalmazott személy képviselheti.

Meghatalmazott személy – saját tagszervezetén kívül – **legfeljebb további két** tagszervezet képviseletében gyakorolhatja közgyűlési jogait. A szabályszerűen kitöltött mellékelt meghatalmazást a szavazati jogosultság megállapítása érdekében legkésőbb a Közgyűlés megkezdésének időpontjáig át kell adni a Közgyűlés regisztrációjáért felelős tisztségviselőjének.

Napirend:

1. Jegyzőkönyvvezetők, hitelesítők, levezető elnök, Szavazatszámláló Bizottság megválasztása
2. A Szakbizottság 2023. évi szakmai beszámolója és annak elfogadása
3. A Szakág 2023. évi pénzügyi tervének (költségvetés) végrehajtásáról szóló beszámoló és annak elfogadása
4. Díjátadások
5. A szakág 2024. évi versenyszabályzatának ismertetése és annak elfogadása
6. Döntés az SZMSZ 13. § (3) bek. j.) és h.) pontja szerint: a Lovastorna szakág elnökének és szakbizottsági tagjainak megválasztása
7. A szakág 2024. évi hazai versenynaptárának elfogadása
8. A szakág 2024. évi szakmai terve és annak elfogadása
9. A 2024. évi pénzügyi terv (költségvetés) és annak elfogadása
10. Egyebek

2024.01.16.

Minden érintett megjelenésére számítva, sporttársi üdvözlettel:

Rózsahegyi Róbert

elnök s.k.